钦定古今图书集成/明伦汇编/闺媛典/第015卷 > 寄情十四韵 前人
## 钦定古今图书集成/明伦汇编/闺媛典/第015卷 > 寄情十四韵 前人

“握粟詹予美，端蓍竟我欺。前鱼如未弃，下凤故应迟。
荏苒惊吹律，凄凉忆履綦。漫餐妃子秀，虚啮舍人饴。
懒去初侵鬓，颦回却到眉。泪痕留琥珀，花胜淡胭脂。
露遣冰纨冷，风传画角悲。题盘缘伯玉，𢭏素事班姬。
苦海填愁遍，盟山著恨移。秋深仍系帛，日入已栖埘。
石阙何能解，刀头尚可期。三缘经曲折，五内几妍媸。”
尘掩菱花镜，心摇桂叶旗。何妨梁下信，更作有情痴。